el el el el el el el el el el el el el el el el el el el el el es el el el el el en el el el el el el el el en ce pt ru el el hu fa el el el el el el el el el el el el el el el el el el el el el el en el el el el el la el el el en el el de el el en el el en el el en el el en el el el el el el el el el el en el el el el el el el el en el el el el el el el el el el el el el
Το Βανκούβερ (αγγλικά: Vancouver) είναι παραθαλάσσια πόλη και βασικό λιμάνι στα νότια βαθύπεδα της νοτιοδυτικής Βρετανικής Κολομβίας στον Καναδά. Η πόλη ορίζεται από τα στενά της Τζόρτζια, τον κολπίσκο Μπέραρντ, τον ποταμό Φρέιζερ, την πόλη Μπέρναμπι και τις περιοχές προσχώσεων του πανεπιστημίου. Το όνομα της πόλης προέρχεται από τον ναυτικό Τζορτζ Βανκούβερ, βρετανό εξερευνητή που ταξίδεψε στην περιοχή.
δεδομένα (π • σ • ε )
Άποψη της πόλης του Βανκούβερ.
Σύμφωνα με την απογραφή του 2016, η πόλη του Βανκούβερ έχει πληθυσμό 631.486 κατοίκων[4] ενώ η μητροπολιτική περιοχή 2.463.431.[5] Το Βανκούβερ είναι η μεγαλύτερη αστική περιοχή στον δυτικό Καναδά και η τρίτη σε πληθυσμό σε όλη τη χώρα, αν και ως δήμος είναι όγδοος σε πληθυσμό στον Καναδά. Οι κάτοικοί του παρουσιάζουν εθνική πολυμορφία, καθώς το 52% των κατοίκων του έχουν άλλη μητρική γλώσσα από τα αγγλικά. Ένα 15% του πληθυσμού μιλά ποικιλίες της κινεζικής, κυρίως μανδαρινικά και καντονεζικά.
Έχει καταταγεί από το οικονομικό γκρουπ EIU, μεταξύ των κορυφαίων δέκα πιο βιώσιμων πόλεων του κόσμου για πέντε συνεχόμενα χρόνια.[6]
Οι Χειμερινοί Ολυμπιακοί Αγώνες 2010 διεξήχθησαν στο Βανκούβερ από τις 12 Φεβρουαρίου ως τις 28 Φεβρουαρίου.
Η ιστορία του Βανκούβερ εκτείνεται στο παρελθόν χιλιάδες χρόνια, με τους πρώτους κατοίκους του να φτάνουν στην περιοχή μετά την Τελευταία Παγετωνική Περίοδο. Το Βανκούβερ βρίσκεται στη Βρετανική Κολομβία του Καναδά· με την τοποθεσία του κοντά στις εκβολές του ποταμού Φρέιζερ και στους διαύλους των Στενών της Τζώρτζια, του Πορθμού Χάου, του Κολπίσκου Μπέραρντ και των παραποτάμων τους. Το Βανκούβερ υπήρξε, για χιλιάδες χρόνια, τόπος συνάντησης, εμπορίου και εγκατάστασης.
Η παρουσία ανθρώπων σε αυτό που σήμερα ονομάζεται Λόουερ Μέινλαντ της Βρετανικής Κολομβίας χρονολογείται από 8.000 έως 10.000 χρόνια πριν, όταν οι παγετώνες της τελευταίας εποχής των παγετώνων άρχισαν να εξαφανίζονται. Η περιοχή, γνωστή στα Πρώτα Έθνη ως S'ólh Téméxw, δείχνει αρχαιολογικές ενδείξεις ενός εποχιακού καταυλισμού («η τοποθεσία του Γκλένροουζ Κάννερι") κοντά στις εκβολές του ποταμού Φρέιζερ ο οποίος χρονολογείται από εκείνη την εποχή.[7]
Οι πρώτοι Ευρωπαίοι που εξερεύνησαν την περιοχή ήταν ο Ισπανός καπετάνιος Χοσέ Μαρία Ναρβάες το 1791 και ο Βρετανός ναυτικός καπετάνιος Τζωρτζ Βανκούβερ το 1792. Η περιοχή δεν εποικήθηκε από τους Ευρωπαίους μέχρι να περάσει σχεδόν ένας αιώνας, το 1862. Η πόλη αναπτύχθηκε γρήγορα μετά την ολοκλήρωση των διηπειρωτικών γραμμών από τον Ανατολικό Καναδά του Καναδικού Σιδηροδρόμου του Ειρηνικού (CPR), επιτρέποντας συνεχή σιδηροδρομική υπηρεσία στα τέλη της δεκαετίας του 1880. Οι Κινέζοι έποικοι παρουσιάζονταν ολοένα και περισσότερο στην περιοχή μετά την ολοκλήρωση του CPR. Τα επόμενα κύματα μετανάστευσης αρχικά ήταν των Ευρωπαίων που κινούνταν δυτικά και αργότερα, με την έλευση των παγκόσμιων αεροπορικών ταξιδιών, από την Ασία και πολλά άλλα μέρη του κόσμου.
Το Βανκούβερ είναι μια από τις θερμότερες πόλεις του Καναδά το χειμώνα. Το κλίμα του Βανκούβερ είναι εύκρατο σύμφωνα με τα πρότυπα του Καναδά και ταξινομείται ως ωκεάνιο ή θαλάσσιο δυτικών ακτών, (κλιματική ταξινόμηση Κέππεν Cfb) που πλησιάζει το θερμό-καλοκαιρινό μεσογειακό κλίμα (Csb). Ενώ κατά τους καλοκαιρινούς μήνες οι εσωτερικές θερμοκρασίες είναι σημαντικά υψηλότερες, το Βανκούβερ έχει σε μέσο υψηλό τα δροσερότερα καλοκαίρια από όλες τις μεγάλες καναδικές μητροπολιτικές περιοχές.[8]
Κατά μέσο όρο, χιόνι πέφτει εννέα ημέρες το χρόνο, με τρεις ημέρες να λαμβάνουν 5 εκ. ή περισσότερο. Η μέση ετήσια χιονόπτωση είναι 38,1 εκ., αλλά συνήθως δεν παραμένει στο έδαφος για μεγάλο χρονικό διάστημα.[9]
Το λιμάνι του Βανκούβερ είναι το μεγαλύτερο λιμάνι στον Καναδά και το τρίτο μεγαλύτερο λιμάνι στην ήπειρο της Αμερικής (κατά χωρητικότητα).
Η οικονομία του Βανκούβερ είναι μια από τις πιο ζωντανές στον Καναδά.[10] Η πόλη αυτή της Βρετανικής Κολομβίας είναι η επίσημη πύλη του Καναδά προς τις παράκτιες χώρες του Ειρηνικού Ωκεανού, ένα σημαντικό λιμάνι και το κύριο δυτικό άκρο των διηπειρωτικών αυτοκινητοδρόμων και σιδηροδρομικών διαδρομών. Το Βανκούβερ έχει αλλάξει επιτυχώς από μια οικονομία βασισμένη κυρίως στους πόρους σε μια διαφορετική, βασισμένη στη γνώση, και τα τελευταία χρόνια υπήρξε η ταχύτερα αναπτυσσόμενη οικονομία στον Καναδά.[11] Σύμφωνα με το Διοικητικό Συμβούλιο του Καναδά, το 2017 το ΑΕΠ του Βανκούβερ ήταν 137 δισεκατομμύρια δολάρια Καναδά, με ρυθμό αύξησης ΑΕΠ 4,5%, πράγμα που σημαίνει ότι το Βανκούβερ αντιπροσωπεύει περίπου το 7,5% της συνολικής οικονομίας του Καναδά.[12] Οι κυριότεροι οικονομικοί τομείς περιλαμβάνουν το εμπόριο, τον κινηματογράφο και την τηλεόραση, την τεχνολογία, τον τουρισμό, τους φυσικούς πόρους και τις κατασκευές.
Η πόλη του Βανκούβερ ήταν μια από τις πρώτες πόλεις του Καναδά που εισήγαγε διεθνή συμφωνία αδελφοποιήσεων.[13] Ειδικοί κανονισμοί για πολιτιστικά, κοινωνικά και οικονομικά οφέλη έχουν δημιουργηθεί με αυτές τις αδελφοποιημένες πόλεις.[14][15][16]
↑ (Γερμανικά, Αγγλικά, Γαλλικά, Ισπανικά, Ιταλικά) archINFORM. 1208. Ανακτήθηκε στις 6  Αυγούστου 2018.
↑ globalnews .ca /news /4166537 /vancouver-bc-municipal-election-2018 /.
↑ Statistics Canada: Canada 2016 Census. www12 .statcan .gc .ca /census-recensement /2016 /dp-pd /prof /details /page .cfm?Lang=E&Geo1=CSD&Geo2=PR&Code2=01&Data=Count&SearchType=Begins&SearchPR=01&TABID=1&B1=All&Code1=5915022&SearchText=vancouver. Ανακτήθηκε στις 3  Ιουλίου 2021.
↑ «Πληθυσμοί και κατοικίες, για τον Καναδά, επαρχίες και εδάφη και υποδιαιρέσεις απογραφής (δήμοι), απογραφές 2016 και 2011». Στατιστική Υπηρεσία Καναδά. 8 Φεβρουαρίου 2017. Αρχειοθετήθηκε από το πρωτότυπο στις 11 Φεβρουαρίου 2017. Ανακτήθηκε στις 8 Φεβρουαρίου 2017.
↑ «Πληθυσμοί και κατοικίες, απογραφές μητροπολιτικών περιοχών, απογραφές 2016 και 2011». Στατιστική Υπηρεσία Καναδά. 8 Φεβρουαρίου 2017. Αρχειοθετήθηκε από το πρωτότυπο στις 11 Φεβρουαρίου 2017. Ανακτήθηκε στις 8 Φεβρουαρίου 2017.
↑ Koranyi, Balazs (February 21, 2011). «Vancouver still world's most liveable city: survey». Reuters. Αρχειοθετήθηκε από το πρωτότυπο στις 2015-11-20. https://web.archive.org/web/20151120003605/http://www.reuters.com/article/2011/02/21/us-cities-liveable-idUSTRE71K0NS20110221. Ανακτήθηκε στις 2012-06-20.
↑ Carlson, Keith Thor (ed.) (2001). A Stó:lō-Coast Salish Historical Atlas. Vancouver, BC: Douglas & McIntyre. σελίδες 12–16. ISBN 1-55054-812-3.
↑ «Station Results: Vancouver City Hall, 1971–2000». Environment Canada. Αρχειοθετήθηκε από το πρωτότυπο στις 9 Ιουνίου 2012. Ανακτήθηκε στις 21 Νοεμβρίου 2011.
↑ «Canadian Climate Normals 1981–2010 Station Data». Environment Canada. 31 Οκτωβρίου 2011. Αρχειοθετήθηκε από το πρωτότυπο στις 26 Φεβρουαρίου 2015. Ανακτήθηκε στις 15 Ιανουαρίου 2015.
↑ «Vancouver's Economic Snapshot – Vancouver Economic CommissionVancouver Economic Commission». Vancouver Economic Commission. Ανακτήθηκε στις 2 Ιανουαρίου 2019.
↑ «Vancouver and Abbotsford-Mission Sweep Top Spots in Economic Growth in 2018». www.conferenceboard.ca. Ανακτήθηκε στις 2 Ιανουαρίου 2019.
↑ «Metropolitan Outlook 1: Economic Insights into 13 Canadian Metropolitan Economies—Autumn 2018». www.conferenceboard.ca. Ανακτήθηκε στις 3 Ιανουαρίου 2019.
↑ Smith, Patrick J.; Stewart, Kennedy (2003). Beavers and Cats Revisited: Creatures and Tenants versus Municipal Charter(s) and Home Rule. Queen's University, Institute of Intergovernmental Relations. Αρχειοθετήθηκε από το πρωτότυπο στις 2011-07-26. https://web.archive.org/web/20110726045528/http://www.queensu.ca/iigr/conf/Arch/03/03-2/Kennedy_and_Stewart.pdf. Ανακτήθηκε στις December 1, 2009.
↑ «About Vancouver». City of Vancouver. 17 Νοεμβρίου 2009. Αρχειοθετήθηκε από το πρωτότυπο στις 1 Δεκεμβρίου 2010. Ανακτήθηκε στις 1 Δεκεμβρίου 2009.
↑ «Vancouver Twinning Relationships» (PDF). City of Vancouver. Αρχειοθετήθηκε από το πρωτότυπο (PDF) στις 5 Φεβρουαρίου 2011. Ανακτήθηκε στις 5 Δεκεμβρίου 2009.
↑ «Eight Cities/Six Ports: Yokohama's Sister Cities/Sister Ports». Yokohama Convention & Visitors Bureau. Αρχειοθετήθηκε από το πρωτότυπο στις 27 Αυγούστου 2009. Ανακτήθηκε στις 5 Δεκεμβρίου 2009.
↑ 17,0 17,1 17,2 17,3 17,4 «International and consular relationships». City of Vancouver. Αρχειοθετήθηκε από το πρωτότυπο στις 28 Φεβρουαρίου 2018. Ανακτήθηκε στις 8 Απριλίου 2016.
Το Βικιλεξικό έχει σχετικό λήμμα:
Τα Wikimedia Commons έχουν πολυμέσα σχετικά με το θέμα
Αυτό το λήμμα σχετικά με τη γεωγραφία του Καναδά χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε